Medicul de familie al primarului a fost amendat după ce edilul a sărit rândul la vaccinare.
Medicul de familie al primarului care s-a vaccinat înainte să-i vină rândul a fost amendat. Direcţia de Sănătate Publică din Călăraşi l-a amendat pe medic cu 5.000 de lei. Programarea pentru vaccinare s-a făcut dintr-o eroare, spune doctorul de familie.
Ministerul Sănătăţii anunţă că Direcţia de Sănătate Publică din Călăraşi a amendat cu 5.000 de lei doctorul de familie al primarului care a sărit rândul la vaccinare.Niculae Eremia, primarul comunei Alexandru Odobescu din Călărași, s-a vaccinat acum două zile, atunci când România încă era în prima etapă a campaniei de imunizare.S-a înscris pe platforma online şi s-a prezentat conform programării la vaccinare. Doctorul de familie spune că programarea a fost efectuată dintr-o eroare de înţelegere.